Diari Oficial de la Generalitat Valenciana


Sumari del DOGV 1174, del 02-11-1989 (1989/815548)

ACORD de 16 d'octubre de 1989, del Consell de la Generalitat Valenciana, pel qual s'aprova definitivament el Projecte de Modificació Puntual del Pla General d'Ordenació; Urbana de Puçol a la zona de la platja.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1174

Data del DOGV
:   02-11-1989

Secció del DOGV
:   ALTRES DISPOSICIONS

Número del document
:   1989/815548


Data del document
:   16-10-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Correcció d'errades

Acord de 16 d'octubre de 1989, del Consell de la Generalitat Valenciana, pel qual s'aprova definitivament el Projecte de Modificació Puntual del Pla General d'Ordenació Urbana de Puçol a la zona de platja.  
El Consell de la Generalitat Valenciana, en sessió celebrada el dia 16 d'octubre de 1989, adoptà el següent Acord:  
Vist el Projecte de Modificació Puntual del Pla General d'Ordenació Urbana de Puçol a la zona de la platja, aprovat definitivament en data 30 de novembre de 1982.  
Atès que l'Ajuntament en Ple en sessió celebrada en data 29 d'abril de 1988, a la vista de l?informe jurídic emès pel Tècnic d'Administració General i el dictamen de la Comissió d'Urbanisme, acordà per majoria absoluta legal dels membres de la Corporació exposar al públic l'Avanç corresponent a la Modificació del Pla General d'Ordenació Urbana referit a la desclassificació i nova classificació de part del sòl de la platja de Puçol i a la nova redacció de l'article 56 de les Normes Urbanístiques, amb l?objete de recaptar suggerències, i determinar expressament com a àrees afectades per la suspensió en l'atorgament de llicències de parcel·lació, edificació i demolició a tot l?àmbit del sòl urbà de la platja tal com es delimita als planols.  
Atès que el citat acord fou publicat al Butlletí Oficial de la Província de València de data 7 de maig de 1988 i al Diario Levante de data 2 de juny de 1988, obrint-se un període d'informació pública d'un mes, presentades en dit període suggerències per part del Ministeri d'Obres Públiques i Urbanisme i per alguns particulars propietaris de terrenys i edificacions afectades o titulars de concesions administratives.  
Atès que l'Ajuntament en Ple en sessió celebrada l'11 de juliol de 1988, a la vista dels informes tècnics sobre les suggerèncias presentades i el dictamen de la Comissió d'Urbanisme, acordà aprovar inicialment el Projecte de Modificació Puntual de la platja de Puçol, amb la inclusió de les observacions formulades per la Direcció General de Ports i Costes del Ministeri d'Obres Públiques i Urbanisme durant el termini d'exposició al públic de l'Avanç del Projecte de Modificació Puntual, sotmetre a informació pública l?expedient per un termini d'un mes mitjançant la publicació de l'anunci al BOP, tauler d'anuncis municipal i a un dels periòdics de major circulació de la Província, a l?efecte que durant l?expressat termini poguessen formular-se les al·legacions que s'estimaren pertinents, i mantenir com a àrea afectada per la suspensió en l'atorgament de llicències de parcel·lació, edificació i demolició a tot l?àmbit del sòl urbà de la platja, els límits de les quals figuren delimitats per la línia de traços als planols que formen part del Proyecte de la Modificació Puntual del Pla General.  
Atès que el citat acord fou publicat al Butlletí Oficial de la Província de València en data 22 de juliol de 1988 i al Diario Levante de data 20 de juliol de 1988, presentats un total de quaranta-quatre al·legacions durant el corresponent període d'informació pública.  
Així mateix, amb anterioritat al còmput legal del termini d'exposició al públic, es presentaren amb ocasió de l'aprovació inicial del Projecte de Modificació Puntual del Pla General d'Ordenació Urbana, vint-i-una reclamacions administratives prèvies.  
Les al·legacions presentades poden dividir-se en dos grups, les que plantegen la reclamació administrativa prèvia a l?exercici d'accions civils, amb la finalitat de reivindicar el caràcter dominical privat de determinades finques ubicades a la zona marítimo-terrestre, i les que formulen l?oposició al Projecte de Modificació del Pla General d'Ordenació Urbana al·legant la vigència indefinida de tal instrument.  
Atès que l'Ajuntament en Ple en sessió celebrada el 30 de setembre de l'any passat, a la vista de l?informe jurídic emès al respecte per l'Assessor municipal, i el dictamen de la Comissió Informativa d'Urbanisme, acordà amb el quòrum de la majoria absoluta legal, declarar la inadmissibilitat de les reclamacions prèvies de domini formulades, desestimant les al·legacions formulades, aprovar provisionalment el Projecte de Modificació Puntual del Pla General d'Ordenació Urbana de Puçol i remetre l?expedient a la Conselleria d'Obres Públiques, Urbanisme i Transports als efectes de la seua tramitació legal, conforme al que estableix l'article 50 de la Llei del Sòl.  
Atès que el Conseller d'Obres Públiques, Urbanisme i Transports informà favorablement el Projecte en Resolució de data 16 de gener de 1989.  
Atès que el Consell d'Estat emeté dictamen favorable el dia 29 de juny de 1989.  
Atès que la Modificació proposada té per objecte la desclassificació com a sòl urbà edificable de l?àrea de la platja que queda dins de la zona marítimo-terrestre i la seua classificació com a Sòl No Urbanitzable o com a Sòl Urbà d'ús Públic. Així mateix es proposa també la modificació de l?ordenança que regula els cossos que es puguen elevar sobre l'altura de cornisa a la zona de la platja. En definitiva, les modificacions tenen per finalitat introduir els ajustaments necessaris requerits als documents remesos a l'Ajuntament per la Direcció General de Ports i Costes, als quals figura com a condició necessària que la zona de domini públic no estiga classificada com a Sòl Urbà Edificable al Pla General d'Ordenació Urbana.  
Al mateix temps s'aprofita aquesta modificació per a aclarir errades de grafiat del planejament vigent, cas de L'Estany, espai a protegir, adequant la delimitació del parc públic que es qualifica.  
Atès que els canvis que es proposen s'ajusten a la nova Llei de Costes, Llei 22/1988, de 28 de juliol, que estableix que l?ordenació territorial i urbanística del litoral haurà d'adequar-se al que disposa la pròpia Llei.  
Atès que respecte a les al·legacions que fan referència al caràcter dominical privat de determinades finques ubicades a la zona marítimo-terrestre, que en efecte la Llei de Costes de 1969 reconeixia i que sofreix un substancial canvi amb l?entrada en vigor de la Llei 22/1988, de 28 de juliol, resulta improcedent formular dita reclamació davant l'Administració Municipal ja que la titularitat quant al domini públic definit per la recent Llei i per l'article 132.2 de la Constitució correspon a L'Estat.  
Atès que respecte als escrits d'oposició al Projecte de Modificació M Pla General, que al·leguen la vigència indefinida de tal instrument, l'article 49 de la Llei del Sòl preveu la possibilitat de modificar aspectes concrets del contingut dels plans, possibilitat reconeguda en nombroses ocasions per la jurisprudència al respecte.  
Atès que les modificacions proposades no constitueixen un canvi substancial en l'estructura general i orgànica del territori.,  
Atès que a l'expedient s'ha seguit la tramitació prevista als articles 49 i 50 de la Llei del Sòl, adoptats els acords per la majoria establerta a l'article 47.3 de la Llei 7/1985, de 2 de abril, reguladora de les bases del règim local.  
Vists els preceptes legals citats, la Llei del Sòl, la Llei de Procediment Administratiu i altres de pertinent aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació Puntual del Pla General d'Ordenació Urbana de Puçol a la zona de la platja.  
Contra el transcrit Acord, que esgota la via administrativa, hom pot interposar recurs de reposició, previ al contenciós administratiu, davant el Consell de la Generalitat Valenciana en el termini d'un mes.  
Valencià, 16 d'octubre de 1989. - El Conseller Secretari del Govern Valencià: Emérit Bono Martínez.